Planking

Planking er ein aktivitet der ein legg seg med nasen mot bakken og hendene inntil kroppen som ein planke, på ein uvanleg stad. Det å få teke eit bilete av det, og leggja det ut på internett, er ein del av spelet. Ein konkurrerer i å finna den mest uvanlege og originale plassen å ligga. I visse høve, der ein har prøvd å planka på risikable stader, har planking ført til dødsfall.

To ulike grupper gjer krav på å ha funne opp leiken: Britar i Somerset i 2000, som «the lying down game», eller australiarar i Sør-Australia i 2009, der han fekk namnet «planking». Det var under dette namnet han spreidde seg til store delar av verda gjennom sosiale nettverk som Facebook.

 Kjelder 
 Who, What, Why: What is planking?, BBC News, 16 May 2011.
 The Lying Down Game - The Telegraph
 Hva er Planking NRK lydklipp

Kategori:Leikar
Kategori:Internettfenomen